laion/Wikipedia-Exotic huggingface dataset:
გორის საკათედრო ტაძარი

გორის ღვთისმშობლის შობის საკათედრო ტაძარი — საქართველოს მართლმადიდებელი ეკლესიის გორისა და ატენის ეპარქიის საკათედრო ტაძარი და ეპისკოპოსის რეზიდენცია ქ. გორში, ლომოურის ქ. 7. ტაძარი აგებულია 1806-10 წლებში, როგორც კათოლიკური ეკლესია. 1920 წ. ძლიერ დააზიანა მიწისძვრამ. XX საუკუნის დამდეგს ტაძრის წინამძღვრი ცნობილი საზოგადო მოღვაწე, ჟურნალ „ჯვარი ვაზისას“ დამფუძნებელი, დონ დომენიკე მუღაშაშვილი იყო. ეროვნული საქმიანობისათვის დონ დომენიკე 1911 წელს იქნა მოკლული, დაკრძალულია ტაძრის ეზოში სხვა სასულიერო პირებთან ერთად. 1921 წელს, ბოლშევიკური დიქტატურის პირობებში, 26 მაისს, ტაძრის წინამძღვარი კონსტანტინე საფარიშვილი ქართული ეროვნული დროშით წარუძღვა ახალგაზრდობას ქალაქის ქუჩებში, რის გამოც დააპატიმრეს და სოლოვეცკის ბანაკში გადაასახლეს. 30-იან წლებში ტაძარი მოძღვრის გარეშე დარჩა, რის გამოც იგი დახურეს. ტაძრის შენობა კი სახალხო დეპუტატთა საბჭოს რაიონული აღმასკომს გადაეცა მფლობელობაში. XX საუკუნის 70-იანი წლების ბოლოს ტაძრის შენობა გორის კომკავშირს გადაეცა, სადაც ახალგაზრდულმა ცენტრმა საკონცერტო დარბაზი მოაწყო, ეკლესიაში მოთავსებული იყო გორის სამუსიკო სკოლა. „პერესტროიკის“ დაწყების შემდეგ, მორწმუნეთა დაჟინებული მოთხოვნით, დისკოთეკა გაუქმდა, თუმცა მორწმუნეთათვის ტაძარი ხელისუფლებამ არ დაუბრუნა; თბილისიდან პერიოდულად ჩასული კათოლიკე მღვდელი გორში, მორწმუნეთა ბინებში აღასრულებდა წირვა-ლოცვას. 1989 წელს ქალაქის აღმასკომმა გორის გაუქმებული კათოლიკური ტაძარი მართლმადიდებლებს გადასცა. 2000–იან წლებში ტაძარში სარემონტო და სარესტავრაციო სამუშაოები ჩატარდა, რომლის მიზანიც კათოლიკური კვალის წაშლა იყო, განადგურდა ფრესკები. გორის საკათედრო ტაძარი ჯვარ-გუმბათოვანი ტიპის ეკლესიაა (24 X 15,6 მ, სიმაღლე 25 მ), ნაგებია აგურით. ეკლესიას მაღალი, განიერი და სწორკუთხა შესასვლელი დასავლეთით აქვს. შენობის გეგმა ჩაწერილი ჯვარია, რომლის მკლავები აღმოსავლეთიდან დასავლეთისკენაა წაგრძელებული. გუმბათის ყელი მდიდრულადაა მორთული — 12 მოჩარჩოებულ თაღოვან ფანჯარას შორის, შეწყვილებული ნახევარსვეტების კონაზე გადაყვანილია დეკორატიული თაღები. არეები ფანჯრებსა და დეკორატიულ თაღებს შორის შევსებულია რელიეფური წრეებით. ეკლესია გადახურულია მოთუთიებული თუნუქით. ინტერიერი მოხატულია მე-19 საუკუნის მეორე ნახევარში. 1950 წ. ინტერიერის კედლები შეათეთრეს, რამაც დაფარა მხატვრობა, თუმცა 1980–იან წლებში ფრესკები გაიწმინდა. ეს ფრესკები 2002–2003 წლებში მიმდინარე რემონტისას განადგურდა. მიმდინარეობს ტაძრის ახალიდან მოხატვა. ტაძარს ადგას ორი სამრეკლო, რომლებიც რვაწახნაგაა, თითოეულს ოთხ-ოთხი თაღი აქვს. სამრეკლოები დასრულებულია ნახევარსფერული გუმბათებით. 2000–იან წლებში ეზოში აშენდა ახალი, სამსართულიანი სამრეკლო და გალავანი. საქართველოს ისტორიისა და კულტურის ძეგლთა აღწერილობა, ტ. 5, გვ. 38-39. თბ., 1990 ვიკისაწყობში არის გვერდი თემაზე: გორის საკათედრო ტაძარი სამთავისისა და გორის ეპარქიის საიტი დაარქივებული 2016-03-05 საიტზე Wayback Machine.
მცხეთის საეპისკოპოსო

მცხეთის საეპისკოპოსო — პირველი ეპარქია აღმოსავლეთ საქართველოს ტერიტორიაზე. დაარსდა IV საუკუნის 30-იან წლებში ქართლის სამეფოს დედაქალაქ მცხეთაში. მისი დაარსება დაკავშირებულია ქართლში ქრისტიანობის სახელმწიფო რელიგიად გამოცხადებასთან. თავდაპირველად ეპისკოპოსები იგზავნებოდნენ ქ. კონსტანტინოპოლიდან. ისინი მთავარეპისკოპოსის ტიტულს ატარებენ. მცხეთის საეპისკოპოსოს ტერიტორია V საუკუნამდე მთლიანად მოიცავდა ქართლის სამეფოს პოლიტიკურ-ეთნიკურ ფარგლებს. ყველა ადგილობრივი ეკლესია მცხეთის ეპისკოპოსს ემორჩილებოდა. ვახტანგ გორგასლის მეფობის დროიდან (V ს.), კერძოდ ქართლში ახალი საეპისკოპოსოების დაარსებისა და კათალიკოსობის შემოღების შემდეგ, მცხეთის საეპისკოპოსო დარჩა საკათალიკოსობაში შემავალ ერთ-ერთ საეპისკოპოსოდ. რომლის საკათედრო (საეპისკოპოსო) ტაძარი (მაცხოვრის სახელობისა) იყო მცხეთაში. ამ დროიდან მცხეთის საეპისკოპოსოს იურისდიქცია დავიწროვდა — ვრცელდებოდა მხოლოდ მდინარეებს რეხულასა და დიდ ლიახვს შორის მდებარე ტერიტორიაზე. ამ პერიოდიდან მცხეთის საეპისკოპოსოს მეთაურს ეწოდებოდა ქართლის მთავარეპისკოპოსი ან სამთავროს ეპისკოპოსი (მცხეთის საეპისკოპოსოს საკათედრო ეკლესია იხსენიება სამთავროს სახელითაც, როგორც „მთავრის“ — მთავარეპისკოპოსის რეზიდენცია). იერარაქიულად ქართლის ეპისკოპოსს კათალიკოსის შემდეგ პირველი ადგილი ეკავა (გვიანდელ პერიოდში — მეოთხე), მთავარ როლს ასრულებდა კურთხევის რიტუალში. საქართველოს რუსეთთან შეერთეის შემდეგ მცხეთის საეპისკოპოსო ადმინისტრაციული წესით გააუქმეს (1811) და მის ნაცვლად დააარსეს სამთავროს დედათა მონასტერი. ლომინაძე ბ., ქართული საბჭოთა ენციკლოპედია, ტ. 7, თბ., 1984. — გვ. 258.
მცხეთის სასელექციო სადგური

მცხეთის სასელექციო სადგური საქართველოს სსრ სასოფლო-სამეურნეო წარმოების სახელმწიფო კომიტეტის ი. ლომოურის სახელობის მიწათმოქმედების სამეცნიერო-კვლევითი ინსტიტუტისა, დაარსდა 1914 წელს თბილისის ბოტანიკურ ბაღში სელექციის განყოფილების სახელწოდებით. 1929 წელს გადაკეთდა საქართველოს ცენტრალურ სასელექციო სადგურად.1933 წელს გადაიტანეს მცხეთაში (სოფ. ახალუბანსა და წილკანს შორის). 1935 წელს მის ბაზაზე დაარსდა მემინდვრეობის რესპუბლიკური საცდელი სადგური, რომელიც 1938 წელს გაიყო ორ ნაწილად — სასელექციო სადგური დარჩა მცხეთაში, ხოლო მემინდვრეობის რესპუბლიკური საცდელი სადგური გადაიტანეს გარდაბანში. 1969 წელს პირველს ეწოდა მცხეთის სასელექციო სადგური. მას აქვს ხორბლის, ქერის, სიმინდის, სამარცვლე პარკოსნებისა და საკვები ბალახების სელექციური ჯგუფები; ბიოქიმიური, მცენარეთა დაცვისა და ციტოლოგიის ლაბორატორიები. აქ გამოყვანილია და წარმოებაში დანერგილია 21 ახალი ჯიში. სადგურს უჭირავს 102 ჰა, ექვემდებარება სოფელ ნოსირისა და დაბა წალკის დასაყრდენი პუნქტები. ს. თედორაძე, ქსე, ტ. 7, გვ. 258-259, თბ., 1984
მცხეთოსი

მცხეთოსი — ლეონტი მროველის მიხედვით, ქართველი ხალხთა ერთ-ერთი ეთნარქი. მთავარი სტატია: ქართლის ცხოვრება. ლეონტი მროველი წერს: ხოლო მცხეთოს, რომელი უგმირე იყო ძმათა მისთა, ესე დარჩა საყოფელთა მამისა მათისა ქართლოსისათა, რომელსა აწ ჰქჳან არმაზი. და მან-ვე აღაშენა ქალაქი შესაკრებელსა შორის მთკურისა და არაგჳსასა, და უწოდა სახელი თჳსი მცხეთა. და დაიპყრა ქუეყანა ტფილისითგან და არაგჳთგან დასავლით ვიდრე სპერის ზღუადმდე. და ესე იყო განმგე და უფალ მათ ოთხთავე ძმათა ზედა და ესე ოთხნივე იყვნეს მორჩილ მისა. ესე არიან განყოფილნი ქართლოსის ძეთანი და რომელნი განყვნა დედამან მათმან შემდგომად სიკუდილისა ქართლოსისა. ხოლო მრავალთა წელთადა მრავალთა ჟამთა ცხოვნდა ძე ქართლოსისი, და განმრავლდა ნათესავი მისი, და მათ ყოველთა განმრავლდა ნათესავი მათი. ხოლო შვილთა შორის მცხეთოსისათა გამოჩნდეს სამნი გმირნი სახელოვანნი, რომელთა სახელები ესე არს: პირველსა უფლოსი, და შემდგომსა ოძრჴოსი, და მესამესა ჯავახოსი. განუყო მათ ქუეყანა და ნათესავი ათი ყოველი. ქართველთა ეთნარქები სტატია „ქართველთა ეთნარქები“, მამულია გ., ქსე, ტ. 10, გვ. 461—462, თბ., 1986
კომპილატორი

კომპილატორი — კომპიუტერული პროგრამა, რომელიც კითხულობს პროგრამას დაწერილს რომელიმე პროგრამირების ენაში ანუ წყარო ენაში და თარგმნის მას იდენტიურ პროგრამაში განსხვავებულ პროგრამირების ენაზე ანუ მიზნის ენაზე. კომპილატორის მნიშვნელოვანი თვისება არის წყარო ენაში შეცდომების პოვნა და შეძლებისდაგვარად მათი გამოსწორება ან მითითება. განმმარტებელი კითხულობს პროგრამას დაწერილს რომელიმე პროგრამირების ენაში და სხვა პროგრამირების ენაზე თარგმნის მაგივრად თვითონ ასრულებს წყარო ენაში მითითებულ ბრძანებებს. მაგალითად ჯავაში ენის დამამუშავებელი იყენებს ორივე სისტემას. თავიდან ჯავაზე დაწერილი პროგრამა კომპილირდება შუამავალ პროგრამაში ანუ ბაიტკოდში და შემდგომ ჯავა ვირტუალური მანქანის განმმარტებელი ასრულებს ბაიტკოდში მითიტებულ ბრძანებებს. იმის გამო რომ პროგრამების უმეტესობა მოთავსებულია ერთზე მეტ ფაილში, კომპილატორს, მიზნის მისაღწევად, შეიძლება სხვა პროგამების გამოყენება დასჭირდეს. ერთ-ერთი ასეთი პროგრამა არის პრეპროცესორი, რომლის დანიშნულებაა შეაგროვოს სხვადასხვა ფაილებზე გაფანტული პროგრამა და გააფართოვოს მაკროები წყარო ენის გამოსახულებებში. ლინკერი გადაწყვეტილებებს იღებს გარე მეხსიერების მისამართების დანიშვნაზე სადაც ერთ ფაილში მოთავსებული გამოსახულება უთითებს სხვა ფაილში მათავსებულ პროგამის კოდს. ლოუდერს გადაყავს გასაშვები ობიექტის ფაილები მეხსიერებაში პროგრამის გასაშვებად. სტანდარტული კომპილატორი შედგება ორი ნაწილისგან: ანალიზი და სინთეზი. ანალიზი შლის წყარო ენას რამდენიმე ნაწილად და ადგენს ამ პროგრამის გრამატიკულ სტრუქტურას. ეს სტრუქტურა შემდგომ შუამავალი კოდის სახეს იღებს და სინტეზის ფაზაში განაგრძობს გადამუშავებას. ანალიზის დროს ხდება პროგრამის სინტატიკური და სემანტიკური შეცდომების დადგენა. გროვდება სხვადასხვა ინფორმაცია პროგრამის შესახებ და ხდება მათი შენახვა მონაცემთა სტრუქტურაში რომელსაც სიმბოლოების ცხრილი ეწოდება. სინთეზის ფაზა შუალედური კოდის და სიმბოლოების ცხრილის გამოყენებით ქმნის სამიზნე პროგრამას. ანალიზის ნაწილს ხშირად წინა ნაწყვეტს უწოდებენ, სინთეზის ნაწილს კი უკანა ნაწყვეტს.
სნუპი

სნუპი, ან სნაპი (ინგლ. Snuppy; დ. 24 აპრილი, 2005 — 25 მაისი, 2015) — ავღანური მწევარი, მსოფლიოში პირველი კლონირებული ძაღლი. ლეკვი შექმნეს ზრდასრული ავღანური მწევარის ყურის უჯრედის გამოყენებით. ნაყოფის მოსამზადებლად გამოყენებულ იქნა 123 სუროგატი დედა, რომელთაგან მხოლოდ სამმა შვა ლეკვი. ამ სამიდან მხოლოდ ერთი გადარჩა. 45-კაციან ჯგუფს, რომლებიც სნუპის კლონირებას ახორციელებდნენ, ხელმძღვანელობდა ბიოსამედიცინო მეცნიერი ჰუან ვუ-სუკი სეულის უნივერსიტეტიდან. სნუპი გარდაიცვალა 2015 წლის მაისში, 10 წლის ასაკში. ↑ First Dog Clone. National Geographic. ციტირების თარიღი: 2008-10-11.
სპორტლოტო

სპორტლოტო (რუს. «Спортлото») — სახელმწიფო ლატარეა, ერთ-ერთი დაშვებულ აზარტულ თამაშთაგან სსრკ-ში. თამაშდებოდა სისტემები «5 из 36» (5 36-დან), «6 из 45» (6 45-დან) და «6 из 49» (6 49-დან). სპორტლოტოს პირველი ტირაჟი შედგა 1970 წლის 20 ოქტომბერს. გათამაშებები სახელმწიფოსთვის მომგებიანი იყო. შემოსავლით ფინანსდებოდა საბჭოთა სპორტი. სპორტლოტოს არქივი დაარქივებული 2011-12-12 საიტზე Wayback Machine. ლატარიის ბილეთების მაგალითები
Single Ladies (Put a Ring on It)

Single Ladies (Put a Ring on It) - ბიონსე ნოულსის პოპულარული სიმღერა. იგი შეტანილია მის მესამე სტუდიურ დისკში I Am... Sasha Fierce. სინგლი გამოიცა ლეიბლზე Columbia Records. ↑ https://www.masterbeat.com/#release/bsingle Digital Remix EP
ენერგიის მუდმივობის კანონი

ენერგიის მუდმივობის კანონის მიხედვით, ჩაკეტილ სისტემაში არსებული სრული ენერგია მუდმივია და ის არ შეიძლება არსაიდან შეიქმნას ან არსად გაქრეს. ჩაკეტილ სისტემაში ენერგიას შეუძლია მხოლოდ იცვალოს თავის ფორმები. მაგალითად ხახუნის ძალა კინეტიკურ ენერგიას სითბოდ (გამოსხივების ენერგიად) აქცევს და ა.შ. კლასიკურ მექანიკაში ეს კანონი გამოისახება მექანიკური ენერგიის (პოტენციური და კინეტიკური ენერგიების ჯამი) მუდმივობაში, თერმოდინამიკაში კი თერმოდინამიკის პირველი კანონის სახით. თერმოდინამიკის პირველი კანონის თანახმად ერთი მდგომარეობიდან მეორეში გადასვლისას სისტემის შინაგანი ენერგიის ცვლილება ტოლია, გარე ძალების მუშაობისა და სისტემაზე გადაცემული სითბოს რაოდენობის ჯამისა. თერმოდინამიკის მეორე კანონი ბუნების კანონებს შორის არსებობს ისეთი კანონები, რომლებსაც შეიძლება ვუწოდოთ უნივერსალური. ეს კანონები სამართლიანია სამყაროში მიმდინარე ნებისმიერი მოვლენისათვის, განურჩევლად მათი ხასიათისა და სირთულისა. მათ შორისაა ენერგიის მუდმივობის კანონიც. XVIII-XIX საუკუნეებში ჩატარებული მრავალრიცხოვანი ცდებითა და ამ ცდების შედეგების გაანალიზებით დადგენილ იქნა ფიზიკის ერთ-ერთი ძირითადი კანონი - ენერგიის მუდმივობისა და გარდაქმნის კანონი: ჩაკეტილ სისტემაში ენერგია არც ქრება და არც რაიმესგან წარმოიქმნება. ერთი სახის ენერგია გარდაიქმნება მეორე სახის ენერგიად ან გადაეცემა ერთი სხეულიდან მეორეს, ამასთან, ენერგიის საერთო სიდიდე უცვლელი რჩება. სისტემის W სრული ენერგია არის E მექანიკური და U შინაგანი ენერგიების ჯამი, ამიტომ ენერგიის მუდმივობის კანონი ფორმულით ასე გამოისახება: W = E + U = c o n s t . {\displaystyle W=E+U=const.} ენერგიის მუდმივობის კანონი შეიძლება შემდეგნაირადაც ჩამოვაყალიბოთ: ჩაკეტილი სისტემის სრული ენერგია მუდმივია. კანონის ძირითადი იდეა გამოითქვა სადი კარნოსა და მაიკლ ფარადეის მიერ XIX საუკუნის 30-იან წლებში, მაგრამ დასრულებული სახით რ. მაიერისა და ჯ. ჯოულის მიერ 50-იან წლებში ჩამოყალიბდა. ენერგიის მუდმივობის კანონი სამართლიანია ბუნების ნებისმიერი მოვლენისათვის, მათ შორის სითბური პროცესებისთვისაც. კლასიკურ მექნიკაში ეს კანონი გამოისახება მექანიკური ენერგიის (კინეტიკური და პოტენციური ენერგიების ჯამის) მუდმივობის კანონის სახით, სითბურ პროცესებში კი მისი ფორმულირება მოცემულია თერმოდინამიკის პირველი კანონით. ქართული საბჭოთა ენციკლოპედია, ტ. 4, თბ., 1979. — გვ. 156. გ. გედენიძე, ე. ლაზარაშვილი - ფიზიკის სასკოლო სახელმძღვანელოები ვ. ვაშაყმაძე - ფიზიკის სახელმძღვანელო, 1985 წ.
If I Were a Boy

„If I Were a Boy“ — BC Jean-ის და ტობი გედის სიმღერა, რომელიც ჯინმა პირველად 2008 წელს შეასრულა. მან მსოფლიო წარმატება მოიპოვა მომღერალ ბიონსე ნოულსის მიერ ჩაწერილი ვერსიით, რომელიც შეტანილია მის მესამე სტუდიურ ალბომში I Am... Sasha Fierce (2008). ჯინის ჩაწერილი ვარიანტი, რომელიც რომანტიკული ურთიერთობის სირთულეებს ასახავს, ხმისჩამწერმა კომპანიამ არ მიიღო. მიუხედავად იმისა, რომ ჯინი უკმაყოფილო იყო ბიონსეს მიერ სიმღერის სინგლად გამოცემით, შემსრულებლები მოგვიანებით შეთანხმდნენ. Columbia Records-მა სინგლი აშშ-ის რადიოსადგურებისთვის გაავრცელა 2008 წლის 8 ოქტომბერს, ხოლო ძირითადი სინგლი იყო A-მხარე-ზე წარმოდგენილი „Single Ladies (Put a Ring on It)“. ეს ორი სიმღერა ასახავს განსხვავებას ბიონსეს და მისი სასცენო ალტერ-ეგოს, საშა ფირსს შორის. სიმღერის ესპანურენოვანი ვარიანტი, „Si Yo Fuera un Chico“, გამოიცა მექსიკასა და ესპანეთში. Dance Mixes EP If I Were A Boy (Maurice Joshua Mojo Uk Main Mix) - 6:30 If I Were A Boy (Maurice Joshua Mojo Uk Dub Mix) - 6:28 If I Were A Boy (Karmatronic Main Mix) - 6:25 If I Were A Boy (Dj Escape & Dom Capello Main Remix) - 8:28 If I Were A Boy (Maurice Joshua Uk Radio Edit) - 3:14 If I Were A Boy (Karmatronic Radio Edit) - 3:31 If I Were A Boy (Dj Escape & Dom Castello Radio Edit) - 4:07 Dance Mixes EP Vol.2 If I Were A Boy (Lost Daze Remix Main) - 5:08 If I Were A Boy (Mark Picchiotti Remix Club) - 7:15 If I Were A Boy (Mark Picchiotti Remix Dub) - 7:15 If I Were A Boy (Chase Girls Club Mix) - 8:28 If I Were A Boy (Lost Daze Radio Edit) - 3:05 If I Were A Boy (Mark Picchiotti Radio Edit) - 3:42 If I Were A Boy (Chase Girls Radio Edit) - 3:31 CD სინგლი If I Were a Boy - 4:10 Single Ladies (Put a Ring on It) - 3:13 Remixes CD If I Were a Boy If I Were A Boy (If I Were A Girl Remix) (feat. Lee Carr) - 4:09 If I Were A Boy (Official Remix) (feat. Kelly) - 5:16 ესპანური პრომო CD სინგლი Si yo fuera un chico - 4:09 If I Were A Boy - 4:10 ↑ Knowles, Beyoncé (2008). I Am... Sasha Fierce (Liner Notes) (Compact Disc). Beyoncé Knowles. New York City, New York: Columbia Records. p. 2. 88607 42884 2. ↑ MySpace - If I Were A Boy by BC Jean.
Simon & Garfunkel

Simon & Garfunkel — ამერიკული დუეტი, რომელშიც შედიოდნენ პოლ საიმონი და არტ გარფანკლი. 1956—1958 წლებში მათი სახელი იყო Tom & Jerry და დუეტმა ჩაწერა რამდენიმე წარუმატებელი კომპოზიცია. 1965 წელს, ახალი სახელით, მათ წარმატება მოიპოვეს სიმღერით „The Sounds of Silence“. დუეტი ცნობილია ორიგინალური ვოკალური ორხმიანი ჰარმონიებით და გიტარაზე დაფუძნებელი ბალადებით. ამასთან, აღსანიშნავია, რომ ორ მუსიკოსს შორის ხშირად ჰქონდა ადგილი დავას და კამათს, რაც მათ ალბომებზეც აისახა. მათი უკანასკნელი ალბომის Bridge Over Troubled Water ჩაწერა ამის გამო რამდენიმეჯერ შეფერხდა. წლების განმავლობაში დუეტი დაშლილი იყო, მაგრამ სამჯერ გაერთიანდა. განსაკუთრებით აღსანიშნავია 1981 წლის ცნობილი კონცერტი ნიუ-იორკის ცენტრალურ პარკში, რომელსაც 500.000-ზე მეტი მაყურებელი დაესწრო . მთავარი სტატია: Simon & Garfunkel-ის დისკოგრაფია. სტუდიური ალბომები Wednesday Morning, 3 A.M. (1964) Sounds of Silence (1966) Parsley, Sage, Rosemary and Thyme (1966) Bookends (1968) Bridge over Troubled Water (1970) შეგიძლიათ იხილოთ მედიაფაილები თემაზე „Simon & Garfunkel“ ვიკისაწყობში. ოფიციალური საიტი პოლ საიმონის ოფიციალური საიტი არტ გარფანკლის ოფიციალური საიტი ჯგუფის ილუსტრირებული დისკოგრაფია ↑ Richie Unterberger. Simon & Garfunkel – All Music Guide. AllMusic. ციტირების თარიღი: 22 სექტემბერი, 2014. ↑ Rebecca Raber. (19 სექტემბერი, 2011) Hive Five: Big Concerts With Big Draws. MTV. ციტირების თარიღი: 3 აპრილი, 2015 ↑ Dwyer, Jim. (23 ივლისი, 2008) Great Lawn: A Bubble of History Bursts. New York Times.
Get Me Bodied

„Get Me Bodied“ — ამერიკელი მომღერალ ბიონსე ნოულსის სიმღერა. იგი შეტანილია ალბომში B'Day. გამოვიდა 2007 წელს. აშშ CD სინგლი "Get Me Bodied" (რადიოს ვერსია) – 4:00 "Get Me Bodied" (ვრცელი მიქსი) – 6:18 აშშ CD Maxi სინგლი "Get Me Bodied" (ვრცელი მიქსი) – 6:21 "Get Me Bodied" (ტიმბალენდის და Voltio-ს რემიქსი) – 6:17 "Get Me Bodied" (ტიმბალენდის და Fabolous-ის რემიქსი) – 4:50 ↑ "iTunes Store – Beyoncé – Get Me Bodied (Single) დაარქივებული 2013-04-12 საიტზე Wayback Machine. . iTunes Store (US). Apple Inc. Retrieved January 31, 2011.
Simon & Garfunkel-ის დისკოგრაფია

ეს არის Simon & Garfunkel-ის ოფიციალური დისკოგრაფია. 1964 წლიდან მოყოლებული, მათ ჩაწერეს ხუთი სტუდიური და რამდენიმე საკონცერტო ალბომი. ვიკისაწყობში არის გვერდი თემაზე: Simon & Garfunkel-ის დისკოგრაფია ოფიციალური საიტი Simon & Garfunkel AllMusic-ზე
Green Light

Green Light — ბიონსე ნოულსის 2007 წლის სიმღერა. იგი შეტანილია ბიონსეს მეორე ალბომში B'Day (2006). ციფრული ჩამონატვირთი „Green Light“ – 3:29 „Green Light“ (Freemasons Remix) – 3:19 „Green Light“ (ფიგურირებს Young Buck) - 4:19 UK Freemasons Digital EP „Green Light“ (Freemasons Remix) – 3:19 „Beautiful Liar“ (Freemasons Club Remix) (ფიგურირებს შაკირა) – 7:31 „Déjà Vu“ (Freemasons Radio Mix) (ფიგურირებს Jay-Z) – 3:15 „Ring the Alarm“ (Freemasons Club Mix Radio Edit) – 3:26 „Green Light“ music video YouTube-ზე ბიონსეს ოფიციალური საიტი ↑ Beyoncé - Green Light MP3 downloads. 7digital. დაარქივებულია ორიგინალიდან — 8 ნოემბერი, 2011. ციტირების თარიღი: 26 მარტი, 2011. ↑ iTunes Store - Beyoncé - Green Light - Freemasons EP. iTunes Store. (United Kingdom) Apple Inc. ციტირების თარიღი: February 1, 2011. ↑ "Ultratop.be – Beyonce – Green Light" (ჰოლანდიურად). Ultratip. ↑ "Beyonce – Chart history" European Hot 100 - Beyonce. წაკითხვის თარიღი: 9 დეკემბერი, 2011. ↑ Beyonce — Green Light. Tophit. წაკითხვის თარიღი 11 აგვისტო, 2019. ↑ "Chart Track: Week 34, 2007". Irish Singles Chart. წაკითხვის თარიღი: 9 დეკემბერი, 2011. ↑ "Nederlandse Top 40 – Beyonce search results" (ჰოლანდიურად) Nederlandse Top 40. ↑ "Dutchcharts.nl – Beyonce – Green Light" (ჰოლანდიურად). Single Top 100. ↑ "Beyoncé: Artist Chart History" Official Charts Company. წაკითხვის თარიღი: 9 დეკემბერი, 2011.
მძუნაობა

მძუნაობა, ხურაობა, ესტრუსი (ბერძ. οἶστρος — „ვნება“, „ცოფიანობა“, „მძვინვარება“) — სასქესო ციკლის სტადია, დედალი ძუძუმწოვრის სქესობრივი აქტივობის პერიოდი. იგი გარკვეული ინტერვალით პერიოდულად მეორდება თითოეული სახეობისათვის. ამ დროს იღვიძებს დაწყვილების ინსტინქტი და ადგილი აქვს ოვულაციას. პოლიესტრულ (პოლი... და οἶστρος) ცხოველებში ხურაობა პერიოდულია მთელი წლის განმავლობაში (მაგ., თაგვი და ვირთაგვა 4–6 დღე-ღამეში, ძროხა — 21 დღე-ღამეში ერთხელ), მონოესტრულებში (მონო... და οἶστρος) — წელიწადში ერთ- ან ორჯერ (მაგ., ძაღლი, მელა). ხურაობის დროს თავს იჩენს საშოსა და საშვილოსნოს მორფოლოგიური ცვლილებები, რაც განსაკუთრებით მკვეთრად მღრღნელებში გამოიხატება. ↑ ТЕЧКА // Большая российская энциклопедия. т. 32. — М., 2016. — стр. 114. ↑ ქართული საბჭოთა ენციკლოპედია, ტ. 11, თბ., 1987. — გვ. 517. ↑ 3.0 3.1 ქართული საბჭოთა ენციკლოპედია, ტ. 7, თბ., 1984. — გვ. 261.
მწარა

მწარა — აფხაზეთის გუდაუთის მუნიციპალიტეტის სოფლების ზემო მწარისა და ქვემო მწარის ძველი სახელწოდება. ქართული საბჭოთა ენციკლოპედია, ტ. 7, თბ., 1984. — გვ. 261.
1724

ვიკისაწყობში არის გვერდი თემაზე: 1724 1724 (ათას შვიდას ოცდაოთხი) წელი — გრიგორიანული კალენდრის ნაკიანი წელიწადი, რომლის პირველი დღეა შაბათი და იულიუსის კალენდრის ნაკიანი წელიწადი, რომლის პირველი დღეა ოთხშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-3 დეკადის მე-4 წელი. 14 იანვარი : ფილიპე V-მ ესპანეთის სამეფო ტახტი დატოვა. 23 ივნისი : ხელი მოეწერა კონსტანტინოპოლის ხელშეკრულებას. რუსეთმა და ოსმალეთმა გაყვეს ახლანდელი აზერბაიჯანის ტერიტორია. ჩინეთში დაიწყო უცხოელი მისიონერების განდევნა. დაარსდა სანქტ-პეტერბურგის სახელმწიფო უნივერსიტეტი. მთავარი სტატია: კატეგორია:დაბადებული 1724. 22 აპრილი : კანტი, იმანუელ - გერმანელი ფილოსოფოსი (გ.1804) მთავარი სტატია: კატეგორია:გარდაცვლილი 1724. 7 მარტი : ინოკენტი XIII - რომის პაპი (დ.1655)
მწარა (მრავალმნიშვნელოვანი)

მწარა შეიძლება აღნიშნავდეს: მწარა - ბალახოვან მცენარეთა გვარი მწარა - გუდაუთის რაიონის სოფლების ძველი სახელწოდება
ასამი (მრავალმნიშვნელოვანი)

საკუთარი სახელი ასამი შეიძლება აღნიშნავდეს: ასამი — კამბეჩოვანის მთავარი ასამი (შტატი) — შტატი ჩრდილო-აღმოსავლეთ ინდოეთში. ასამი (ჩაი) — ინდური შავი ჩაის ერთ-ერთ სახეობა
1655

ვიკისაწყობში არის გვერდი თემაზე: 1655 1655 (ათას ექვსას ორმოცდათხუთმეტი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი და იულიუსის კალენდრის არანაკიანი წელიწადი, რომლის პირველი დღეა ორშაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-6 დეკადის მე-5 წელი. 25 მარტი : ჰოლანდიელმა ასტრონომმა კ. ჰუიგენსმა აღმოაჩინა სატურნის უდიდესი მთვარე ტიტანი. 7 აპრილი : იტალიელი ფაბიო ჩიგი გახდა რომის პაპი ალექსანდრე VII. 10 მაისი : ბრიტანეთის ჯარმა დაიპყრო იამაიკა. მთავარი სტატია: კატეგორია:დაბადებული 1655. 13 მაისი : ინოკენტი XIII - რომის პაპი (გ.1724) მთავარი სტატია: კატეგორია:გარდაცვლილი 1655. 5 იანვარი : ინოკენტი X - რომის პაპი (დ.1574)
მწარა (გვარი)

მწარა (Acroptilon) – მრავალწლოვან ბალახოვან მცენარეთა გვარი რთულყვავილოვანთა ოჯახისა. აერთიანებს 2 ევრაზიულ სახეობას. მათგან მხოხავი მწარა (Acroptilon repens) ფართოდ გავრცელებული სარეველაა. გვხვდება საქართველოში ქართლსა და გარეკახეთში. იზრდება მინდვრებში, მშრალ ფერდობებზე, გზისპირებსა და საცხოვრებელი ადგილების მახლობლად. ნათესების (ძირითადად ბამბის) სარეველაა. გვალვაგამძლე და მარილამტანია. თივაში შერეული მწარა შხამიანია, წამლავს ცხვარს, ცხენსა და აქლემს. ქსე, ტ. 7, გვ. 261, თბ., 1984
ოტო I

ოტო I (გერმ. Otto I) შეიძლება იყოს: ოტო I (საქსონია) — საქსონიის ჰერცოგი (გ. 912) ოტო I დიდი — საღვთო რომის იმპერიის იმპერატორი (912—973) ოტო I (ბავარიის ჰერცოგი) — ბავარიის ჰერცოგი (1117—1183) ოტო I (ავსტრია) — ავსტრიის ჰერცოგი (1301—1339) ოტო I (ბავარიის მეფე) — ბავარიის მეფე (1848—1916)
მწარმოებელი

მწარმოებელი (მეცხოველეობაში) — მამალი (კურო, ულაყი, კერატი, ერკემალი და სხვა), რომელსაც მონაშენის მისაღებად იყენებენ. მდედრების ხელოვნური დათესვლის დროს ერთი კარგი მწარმოებლიდან ყოველწლიურად რამდენიმე ასეული ან ათასეული შთამომავალი შეუძლიათ მიიღონ. სანაშენედ არჩევენ ისეთ მწარმოებელს, რომელსავ ჰყავს მაღალპროდუქტიული ნაყოფიერი მშობლები (მოდგმის ნუსხა), აქვს სწორი ექსტერიერი, კარგი ჯანმრთელობა, დააავადებისადმი გამძლეობა და სხვა მონაცემები. სანაშენე მწარმოებელს აფასებენ შთამომავლობის ხარისხის მიხედვით. მწარმოებელი, რომლის შთამომავლობა პროდუქტიულობისა და სანაშენე თვისებების მხრივ აღემატება მშობლებს და ნახირის საშუალო მაჩვენებლებს, გამაუმჯობესებლად ითვლება. ამ მხრივ განსაკუთრებით მნიშვნელოვანია პრეპოტენტული მწარმოებლები, რომლებიც სტაბილურად გადასცემენ შთამომავლობას საუკეთესო თვისებებს. ქართული საბჭოთა ენციკლოპედია, ტ. 7, თბ., 1984. — გვ. 261.
მწევრები

მწევრები — მონადირე ძაღლების ჯიშთა ჯგუფი. იყენებენ კურდღელზე, მელაზე, მგელსა და წვრილფეხა ჩლიქოსნებზე უთოფო ნადირობისთვის. აქვთ სწრაფი სირბილის უნარი, ზომიერი ტემპერამენტი, კარგად განვითარებული მხედველობა, დიდი ტანი, გრძელი ფეხები, განვითარებული მკერდი, აზიდული მუცელი, ძლიერი უკანა ფეხები, წაგრძელებული თავი, ძლიერი ყბები და კბილები. იყენებენ სპორტულ და სარეწაო ნადირობაში. სააკაძე გ., ქართული საბჭოთა ენციკლოპედია, ტ. 7, თბ., 1984. — გვ. 261.
კრაბატი (ფილმი)

კრაბატი — რეჟისორ მარკო კროიცპაინტნერის ფილმი, გადაღებული მწერალ ოტფრიდ პროისლერის ამავე სახელწოდების ნაწარმოების მიხედვით. იგი გამოვიდა 2008 წლის ოქტომბერში. ყურადღება!  ქვემოთ მოყვანილია სიუჟეტის და/ან დასასრულის დეტალები. ბიჭუნა კრაბატს სიზმარში ესმის უცნობი ხმა, რომელიც უხმობს ძველ წისქვილში. იქ მისული კრაბატი ხედავს მეწისქვილეს, რომელიც შესთავაზებს შეგირდად დარჩენას. მაგრამ ამის გარდა, წისქვილში სწავლობენ შავ მაგიას. კრაბატი აღმოაჩენს, რომ, ყველაფერთან ერთად, ყოველ წელს მეწისქვილე/ოსტატი კლავს ერთ შეგირდს და შეგირდთა გუნდს ემატება ერთი ახალი ბიჭი. აქ ცხოვრების მესამე წელს წისქვილში მოვა გოგონა-მომღერალი (რომელიც წელიწადში ერთხელ სხვა გოგონებთან ერთად ღამის რიტუალში მონაწილეობს). იგი ამოიცნობს კრაბატს ყვავად გადაქცეულ ბიჭუნებში და ყველა ტოვებს წისქვილს. წისქვილი ინგრევა. „კრაბატი“ — კინოფილმების ინტერნეტ-მონაცემთა ბაზა (ინგლისური)